У выпадку, напрыклад, малітвы праз заступніцтва Жака Амэля, французскага святара, які быў забіты ісламістамі ў 2016 г., трэба адзначыць, што ўжо пачаўся афіцыйны беатыфікацыйны працэс, які папярэджвае абвяшчэнне бласлаўлёным. Адным з важных элементаў гэтага працэсу з’яўляецца цуд, што адбываецца праз заступніцтва гэтай асобы. Таму малітва праз заступніцтва названага святара, напэўна, можа мець месца. І не толькі таму, што пачаўся беатыфікацыйны працэс, але таксама таму, што мы верым: сваім жыццём і мучаніцкай смерцю ён залічаны да ліку Святых, якія папярэдзілі нас у нашым пілігрымаванні да Нябеснай Айчыны і маюць удзел у вечнай радасці.